Likumprojekts

### Grozījumi Sociālo pakalpojumu un sociālās palīdzības likumā

### Izdarīt [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums) (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 14., 18. nr.; 2005, 2. nr.; 2006, 13. nr.; 2007, 12., 15. nr.; 2008, 3., 21. nr.; 2009, 3., 12. nr.; Latvijas Vēstnesis, 2009, 182. nr.; 2010, 19., 170. nr.; 2011, 117., 202. nr.; 2012, 201. nr.; 2013, 234. nr.; 2014, 257. nr.; 2015, 235. nr.; 2016, 230. nr.; 2017, 21. nr.; 2019, 248A., 259A. nr.; 2020, 57B., 75B., 88B., 240A. nr.) šādus grozījumus:

1. 36. pantā:

izteikt trešo daļu šādā redakcijā:

"(3) Pamata sociālās palīdzības pabalstus un trūcīgas vai maznodrošinātas mājsaimniecības statusu:

1) piešķir uz trim kalendāra mēnešiem, ja mājsaimniecībā ir vismaz viena persona darbspējīgā vecumā;

2) piešķir uz sešiem kalendāra mēnešiem, ja mājsaimniecībā nav nevienas personas darbspējīgā vecumā vai uz personu attiecas šā panta otrajā daļā noteiktie izņēmumi;

3) var piešķirt uz vienu kalendāra mēnesi, ja mājsaimniecības ienākumi nepārsniedz šā likuma 33. pantā ietvertos ienākumu sliekšņus, taču ir konstatējama neatbilstība kādam no šā likuma 9. panta pirmajā daļā, 36. panta pirmās daļas otrajā punktā un otrajā daļā noteiktajiem nosacījumiem vai Ministru kabineta noteiktajiem sociālās palīdzības saņemšanai vai trūcīgas un maznodrošinātas mājsaimniecības statusa piešķiršanai nepieciešamajiem dokumentiem. Mājsaimniecības personām ir pienākums sadarboties ar pašvaldības sociālo dienestu un citām institūcijām minēto neatbilstību novēršanai.";

papildināt ceturto daļu ar otro teikumu šādā redakcijā:

"Ministru kabinets nosaka izdevumus, kurus neieskaita personu vai mājsaimniecību vidējo ienākumu aprēķinā."

1. Pārejas noteikumos:

izteikt 43. punktu šādā redakcijā:

"43. Grozījums šā likuma 3. panta 1.1 daļā attiecībā uz mājokļa pabalstu, 35. panta trešā un ceturtā daļa un 36. panta piektā daļa stājas spēkā 2021. gada 1. jūlijā.";

aizstāt 44. punktā skaitļus un vārdus "2021. gada 31. martam" ar skaitļiem un vārdiem "2021. gada 30. jūnijam";

papildināt pārejas noteikumus ar 45. punktu šādā redakcijā:

"45. Ja ģimenei (personai) līdz 2021. gada 30. jūnijam atbilstoši pašvaldības saistošajiem noteikumiem ir piešķirts dzīvokļa pabalsts cietā kurināmā iegādei, pašvaldības sociālais dienests nodrošina pārrēķinu mājokļa pabalstam cietā kurināmā iegādei atbilstoši jaunajam regulējumam, kas stājas spēkā 2021. gada 1. jūlijā, un starpību par laika periodu no 2021. gada 1. janvāra izmaksā līdz 2021. gada 31. decembrim."

Likums stājas spēkā nākamajā dienā pēc tā izsludināšanas.

Labklājības ministre

R. Petraviča